NaiveNeuron/SloPal huggingface dataset:
Mihál, Jozef, poslanec NR SR (2012-06-28):
Ďakujem. Pán kolega Hudacký, už to tu zaznelo z úst kolegu Sulíka, ale ja teda ešte raz pripomeniem trošku na tých číslach. Minimálny vymeriavací základ je dnes 160 eur, keď sa pozriete do tých materiálov, ktoré boli v prvom čítaní, tak tam nájdete, že minimálny vymeriavací základ, teda minimálne odvody, ktoré sú dnes 160 eur, sa mali znížiť podľa materiálu, ktorý bol v prvom čítaní, na 137 eur. Táto vláda to ide zdvihnúť na 185, tam je jeden veľký, veľký rozdiel, pretože tie minimálne odvody platí asi dvetisíc živnostníkov, a to nie je malé číslo. To je jedna vec. Druhá vec je, že pokiaľ ide o samotnú sadzbu odvodov, tak mali sa tie sadzby odvodov zreálniť. Mali sa odstrániť tie bulharské konštanty, to je v poriadku. Aj súčasné ministerstvo relatívne správne uvažuje, ale hovorí len A a nehovorí B. My sme povedali aj to B. Sadzba odvodov pre zamestnancov mala byť 29 % a sadzba odvodov pre živnostníkov mala byť 23 percent. Čiže mal tam byť rozdiel stále medzi zamestnancom a živnostníkom, kde sme vlastne chceli týmto zohľadniť postavenie živnostníka, ktoré určite nie je jednoduché.
Bugár, Béla, podpredseda NR SR (2017-05-10):
Ďakujem. Na vystúpenie pani poslankyne s faktickými dvaja. Končím možnosť sa prihlásiť. Pán poslanec Laurenčík.
P. Hrušovský, predseda NR SR: (2005-03-16):
(Hlasovanie.) 136 prítomných, 121 za návrh, 15 sa zdržalo. Uvedené body zo spoločnej správy sme schválili. V. Horák, poslanec: Ďalej budeme hlasovať o bodoch zo spoločnej správy pod číslami 13, 15, 17, 27, 40 a 44 s odporúčaním gestorského výboru neschváliť.
P. Paška, predseda NR SR: (2008-09-12):
Faktické poznámky majú pán poslanec Palko a pán poslanec Mikloško. Končím možnosť sa prihlásiť.
Prostredník, Ondrej, poslanec NR SR (2023-12-19):
Ďakujem, pán predsedajúci. Natália, ďakujem ti veľmi pekne za tvoj príspevok. Poukázala si na to, že nie je dobré podľa teba vytrhávať šport z toho terajšieho kontextu, v ktorom ho máme a práve tomu by som sa chcel v tomto krátkom vystúpení venovať. Existuje starý antický ideál kalokagatie, ktorý hovorí o tom, že vzdelanie a šport patria dohromady. Tento ideál v starovekom Grécku, za tým slovom kalokagatia je dobro a krása, mal za cieľ ľudí viesť k tomu, aby boli vyváženými bytosťami, aby sa v človeku tá vonkajšia krása spájala s vnútornou krásou, aby pestovaná postava bola postavou, za ktorou sa skrýva pekný, čistý, morálny charakter. Toto sa zdôrazňovalo najmä v Aténach. Filozofia ako Sokrates napríklad, veľmi na to dbali, ale treba vedieť, že v starovekom Grécku boli aj také názory, s ktorými sa tu teraz stretávame, kde sa oddeľoval šport a kde sa kládol veľký dôraz iba na tú telesnú stránku, a to bola Sparta, takže pre mňa teraz sa otvára ako keby otázka, že kam sa uberá táto vláda, chce sa sparťansky pripravovať na niečo. Na čo sa chce pripravovať, keď teda oddeľuje šport od vzdelávania? Ja by som sa teda chcel prihovoriť za to, že vzdelávanie a šport v duchu tej starej gréckej tradície majú zostať spojené. Ďakujem.
Paška, Pavol, predseda NR SR (2013-06-18):
Faktické poznámky páni Simon, Podmanický, Solymos, Sulík. Končím možnosť sa prihlásiť. Pán poslanec Simon.
V. Veteška, podpredseda NR SR: (2006-02-07):
Pokračovať budeme zajtra ráno záverečným vystúpením pána ministra zdravotníctva a potom sa rozprava ukončí a vzápätí budú záverečné vystúpenia navrhovateľa a spravodajcu. Tým vyčerpáme program rokovania 56. schôdze Národnej rady. Dobrú noc prajem. (Prerušenie rokovania o 19.05 hodine.)
Bugár, Béla, podpredseda NR SR (2017-12-12):
Páni poslanci! Nech sa páči, pán spravodajca.
A. Belousovová, podpredsedníčka NR SR: (2007-10-17):
Nech sa páči, máte slovo. I. Valentovič, minister zdravotníctva SR: Ďakujem veľmi pekne. Chcem sa skutočne poďakovať všetkým, ktorí vystúpili v rozprave. Určite je tam veľa podnetných návrhov, ktoré dneska tu boli prezentované a, samozrejme, budeme diskutovať aj na výbore pre zdravotníctvo, určite aj na ministerstve zdravotníctva o tom, čo tu bolo dnes prednesené. Možno na odľahčenie, ale k téme, dovolím si prečítať malú pasáž z reakcie predsedu LOK-SČL, čo je česká organizácia na reformné kroky, ktoré sa pripravujú v Českej republike, a ako ich vníma táto spoločnosť. Je to publikované v Zdravotníckych novinách, ktoré sa dnes dostali na Slovensko. „Každý jeho chybný krok,“ myslí sa tým minister zdravotníctva v Českej republike, „v plánovanej reforme zdravotníctva môže mať nedozerné, v niektorých prípadoch i nezvratné následky. Na základe vyššie uvedeného si naša organizácia nemôže dovoliť nečinne sa pozerať na prípravné kroky, o ktorých už vieme, že v susednej zemi (na Slovensku) skončili fiaskom a viedli k predčasným voľbám.“ Ďakujem. (Potlesk.)
Danko, Andrej, podpredseda NR SR (2023-11-21):
Pokračujeme v rozprave. Pani poslankyňa Holečková. Pripraví sa poslanec Hlina.
Simon, Zsolt, poslanec NR SR (2016-12-07):
Ďakujem pekne. Pani kolegyňa Nicholsonová, nepokladám sa za človeka, ktorý sa zaoberá alebo prioritne sa venuje oblasti sociálnych vecí alebo práva a zdravotníctva, ale to, čo ste tu povedali, ma naozaj oslovilo. A musím povedať, že občania v tejto krajine by mali vedieť a mali by sa dopočuť, že najdôležitejšia téma na tejto Národnej rade, na tejto schôdzi, to, čo prezentuje vláda, bol rokovací poriadok. Vedia občania, že to ich život nijako nezmení? Vedia voliči a občania tejto krajiny, ktorí dali hlas SMER-u, MOST-u a SNS, že tieto otázky ľudí, ktorí sú v núdzi, ktorí trpia niekoľkonásobne, lebo musia obetovať a vzdať sa všetkého, nemôžu zarábať, musia sa venovať svojím deťom, liečiť ich a to nie je tak, že na 30 dní, keď je v nemocnici to dieťa, ja sa môžem pobrať a ísť do práce a po 30 dňoch sa vrátim. Ako o to dieťa je treba sa starať. A tam prídu exekúcie a táto vládna koalícia nemá záujem o riešenie tohto problému? Je to hrôza. Aký to sme parlament? Ako prepáčte, tu minister nemôže odkladať riešenie tohto problému, toto by mal byť prvoradá úloha. Ale vidíme aj v prípade tých sociálnych zariadení, ktoré má minister riešiť, ťahajú sa mesiace a riešenie neprichádza. Som z toho smutný. Pani kolegyňa, držím vám palce, mali by ste sa ozvať viackrát. Ďakujem.
L. Gyurovszky, minister výstavby a regionálneho rozvoja SR: (2003-11-06):
Kompetencie k cestám I., II. a III. triedy na území mesta Bratislava patria mestu. Rezort dopravy má v Bratislave kompetencie iba v oblasti prípravy a výstavby diaľnic, k ich zabezpečeniu vždy pristupoval s veľkou zodpovednosťou a vážnosťou. Ako isto viete, na území mesta sú situované časti diaľničných ťahov D1, D2 a celý ťah D4. Okrem dvoch úsekov diaľnice D1 Viedenská cesta - Prístavný most a diaľnica D2 Lamačská cesta - Staré Grunty, ktoré sú rozostavané, sú všetky diaľnice na území mesta vybudované a slúžia motoristickej verejnosti. Bez nich by bola Bratislava fakticky neprejazdná a bol by už dávno dopravný kolaps, o ktorom hovoríte. Uvedením obidvoch rozostavaných úsekov do prevádzky sa dopravná situácia v meste výrazne zlepší. Termín odovzdania D1 je v roku 2005 a D2 v roku 2006. Ďakujem.
P. Hrušovský, predseda NR SR: (2003-09-24):
(Hlasovanie.) Prítomných je 120 poslancov, za 46, proti 28, zdržalo sa 46. Návrh pána poslanca Jaduša sme neschválili. Pani poslankyňa Bauer.
Grendel, Gábor, poslanec NR SR (2024-01-24):
Ďakujem pekne za slovo. Ondrej Dostál je členom a predsedom OKS, to len pre upresnenie, aj keď je členom poslaneckého klubu strany SaS. Za normálnych okolností malo byť aj tvoje vystúpenie, pán poslanec Pročko, nasledovať až ráno, ale premiér Fico zavelil a predseda parlamentu Pellegrini vykonal. On nikomu nebude robiť podržtašku, takže keď mu predseda vlády nariadi, aby rokovanie bolo aj cez noc, tak tiež mu nebude robiť podržtašku, iba zariadi, aby rokovanie bolo aj cez noc. Ale kde je premiér Fico? Keď zavelil v diskusnej relácii, aby sa rokovalo aj počas noci, tak tvrdil, že sem príde, že pokojne si sem sadne na hodinku-dve. Aj by sa to patrilo za tých deväť, desať, už neviem koľko dní, čo tu rokujeme o skrátenom legislatívnom konaní, sa tu vystriedali viacerí ministri. Okrem ministra Suska aj pán Drucker, pán Blanár, pán Takáč, minister Šutaj Eštok, minister Taraba, minister Kaliňák, ale hlavný objednávateľ tejto novely a tohto skráteného legislatívneho konania, ktorý v decembri tvrdil, že tento Trestný zákon bude ešte do Vianoc schválený parlamentom, hlavný objednávateľ túto rozpravu ignoruje a necháva svojich ministrov, aby tu hodinu a... hodiny a hodiny sedeli. On by si to tu mál odsedieť. Aj to tak tvrdil, že sem príde. Tak kde je? (Potlesk.)
Grendel, Gábor, podpredseda NR SR (2023-06-13):
Pán poslanec Igor Matovič.
Mičovský, Ján, poslanec NR SR (2014-11-10):
Ďakujem za slovo. Vážený pán poslanec Číž, spomenuli ste vo svojom vystúpení politickú etiku. Priznám sa, že z vašich úst mi to znelo dosť nepresvedčivo, a donútili ste ma spomenúť si na jeden dosť smútočný okamih, ktorý bol z môjho pohľadu pôsobenia tu v sieni zákonnosti jeden z najsmutnejších. Bolo to vlani, bolo to vlani pred letnou prestávkou, keď sme prvýkrát predložili zákon o ochrane, podpore a prípadnom odmeňovaní ľudí, ktorí bojujú s korupciou, teda s tým, čo je leitmotívom tejto mimoriadnej schôdze. Viete, ten smútok je spojený s tým, že vy ste boli jeden z tých poslancov SMER-u, ktorí veľmi razantne odmietli takýto zákon, a to odmietnutie neni dôvodom toho smútku, ale tá argumentácia z vašej strany, tá, verte, aj roky po tom, ak mi to bude dopriate, po odchode z parlamentu, bude pre mňa nezabudnuteľná. Vy ste tým razantným spôsobom, sebe vlastným, povedali, že takýto zákon je pre túto krajinu nepotrebný, že ho odmietate, lebo je to zákon pre udavačov. To sú slová, ktoré, možno využite túto chvíľu, však niektoré veci ste už zázračne popriznávali, že nie všetko je tak, ako chce, a možno by to bolo politicky celkom chytré, keby ste sa pridali k vášmu pánovi podpredsedovi vlády a ministrovi vnútra, ktorý uznal, že to nie je zákon pre udavačov, samozrejme, až vo chvíli, keď ste ho dali z vládnej dielne. Ale, viete, aj keby ste urobili tento krok, keby ste v duchu tej etiky, ktorú ste tu spomenuli, povedali, že mýliť sa je ľudské, mýlim sa ja, mýlite sa vy, pre mňa by to už bolo neskoro. Naozaj, smútok spojený s vaším prehlásením je pre mňa veľmi žalostným zážitkom, a preto vaša zmienka o politickej etike je pre mňa viac ako nedôveryhodná. Ďakujem.
Kollár, Boris, predseda NR SR (2021-10-20):
Prosím, prezentujme sa a hlasujeme. (Hlasovanie.) Prítomných 134 poslancov, za 96, proti 1, zdržalo sa 36, nehlasoval 1. Uvedený návrh sme schválili.
P. Paška, predseda NR SR: (2009-02-17):
(Hlasovanie.) 135 prítomných, 129 za, 2 sa zdržali, 4 nehlasovali. Schválili sme návrh novely zákona č. 372/1990 Zb. o priestupkoch . Odhlasovali sme všetky prerokované body programu, dámy a páni. Vyhlasujem prestávku. Ešte pán predseda výboru Halecký.
M. Dzurinda, poslanec: (2007-11-26):
To prvé je podvod alebo je manipulácia so zákonom o sociálnom poistení. To je úplne jasné, úplne nevyvrátiteľne jasné, tak jasné, že ani poslanci vládnej koalície to nedokážu vyvracať, a preto išli preč. Po druhé, je to náš rokovací poriadok. Mesiac čo mesiac dostávam pozvánku na schôdze Národnej rady, kde čítam, že interpelácie sa prerokujú vo štvrtok dňa toho a toho za účasti ministrov. Prídu interpelácie, nepríde sem žiaden z ministrov. Keď tu sedí jeden, tak je to veľké víťazstvo. Prosím vás, kde sa máme s ministrami rozprávať? Kde sa máme s premiérom rozprávať? A vy to celé mesiace pol druha roka tolerujete. Porušovanie pravidiel nepísaných. Len za komunizmu som sa stretol s takým flagrantným pohŕdaním petičného práva, ako je to práve po túto dobu. Pán predseda Národnej rady desať dní čakal s prvou petíciou o zdravotných poisťovniach, len aby výbory nemohli rokovať skôr, ako sa dostane samotný zákon na rokovanie Národnej rady, len aby nemusel tú petíciu predradiť. Prečo tí ľudia podpisovali tie hárky? Veď sa to týkalo daného samotného zákona. Dnes tu máme ďalší príbeh – zákon o sociálnom poistení. Už to hovorili viacerí. Ak pán prezident vráti zákon, máme petíciu dostatočne dlho v Národnej rade, podpísalo ju opäť veľa občanov a opäť pohŕdame tými, ktorí chcú o svojich problémoch rokovať v rámci petičného práva. Preto bolo vystúpenie kolegu Hrušovského... (Prerušenie vystúpenia časomierou.)
V. Petríková, podpredsedníčka vlády a ministerka spravodlivosti SR: (2010-02-02):
Návrh zákona zohľadňuje účinky existujúcej hospodárskej krízy a preferuje riešenie nepriaznivej finančnej situácie hospodárskych subjektov využitím reštrukturalizácie pri súčasnej dôslednej ochrane práv zamestnancov. Upravuje postavenie veriteľa, ktorým je poskytovateľ verejnej pomoci v konkurznom konaní v záujme umožniť a uprednostniť reštrukturalizáciu podnikov v prípadoch, keď by inak tieto vstúpili do konkurzu, a to pri dodržaní princípov a pravidiel stanovených komunitárnym právom tak, aby nedochádzalo k porušovaniu hospodárskej súťaže. Vzhľadom na to, že štátu hrozia značné hospodárske škody v súvislosti s globálnou ekonomickou a finančnou krízou a zámerom návrhu zákona je podpora rastu hospodárstva, zamestnanosti a znižovanie nezamestnanosti, navrhuje sa skrátené legislatívne konanie o návrhu zákona podľa § 89 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Ešte pre úplnosť by som, vážené panie poslankyne, vážení páni poslanci, chcela uviesť, že návrh na skrátené legislatívne konanie vláda podáva aj z tohto dôvodu, že ide v danom prípade o mimoriadnu situáciu. Uvedomujeme si, že navrhovaná novela je veľmi rozsiahla. Ale v podstate ide o to, že týmto návrhom zákona by sme dokázali pomôcť určitým podnikateľským subjektom a umožnili by sme im využiť benefity poskytované Európskou komisiou do konca roku 2010, a to na jeden subjekt vo výške 500 000 eur. V prípade, že tieto benefity do konca roka 2010 nevyužijeme a že nebude tento zákon prerokovaný v skrátenom legislatívnom konaní, bude potrebné, aby jednotlivé subjekty spĺňali osobitné podmienky dané Európskou komisiou a pre väčšinu subjektov bude nemožné tieto podmienky splniť. Rezort ministerstva spravodlivosti pripravil novelu zákona o konkurze a vyrovnaní tak, ako to bolo stanovené uznesením vlády, do konca decembra 2009, no vzhľadom na stupňujúcu sa ekonomickú krízu, ako aj na jej dopady, najmä v súvislosti s pokutou pre Novácke chemické závody, bolo vláde Slovenskej republiky uložené dopracovať tento návrh zákona o konkurze a reštrukturalizácii a ministerstvo spravodlivosti malo na túto úlohu šesť týždňov. Samozrejme, v tomto návrhu sme museli zohľadniť aj Lisabonskú zmluvu. Teda táto úloha bola veľmi náročná, no napriek tomu ju ministerstvo spravodlivosti splnilo, predložilo do vlády a vláda tento návrh schválila. Ďakujem vám za pozornosť.
Laššáková, Jana, podpredsedníčka NR SR (2012-11-29):
Na vystúpenie pána poslanca s faktickými poznámkami sa hlásia pán poslanec Osuský, Mikuš, pani podpredsedníčka Jurinová. Končím možnosť prihlásiť sa s faktickými poznámkami. Pán poslanec Osuský, nech sa páči.
Šimečka, Michal, podpredseda NR SR (2024-04-16):
Ďakujem. Pani poslankyňa Turčanová.
J. Valocký, poslanec: (2009-04-28):
Prosím, dajte o tomto procedurálnom návrhu hlasovať.
Hrnčiar, Andrej, podpredseda NR SR (2018-11-21):
Pán poslanec Osuský s reakciou na faktické poznámky.
P. Paška, predseda NR SR: (2007-06-26):
(Hlasovanie.) 122 prítomných, 122 za. Konštatujem, že sme schválili body 1 až 10 zo spoločnej správy.
Kollár, Boris, predseda NR SR (2023-03-15):
Dajte ešte čas pánovi poslancovi, lebo bol prerušený, stratil niť, aby sme vedeli pochopiť, čo chce povedať. Nech sa páči, máte slovo.
Schlosár, Rastislav, poslanec NR SR (2020-04-24):
Ja ďakujem tým kolegom, ktorí ešte stále vyznávajú nejaké národné, kresťanské hodnoty tu v tomto parlamente. Čo sa týka tých ostatných, pani poslankyňa Kozelová, ja neviem, vy ste tu hovorili, že, že sa nejakým spôsobom osekávajú práva národnostných menšín. Ale ja neviem, vy žijete v nejakom inom svete? Veď práve práva národnostných menšín sa buď to udržujú na tej istej úrovni už niekoľko desiatok rokov, alebo sa naopak navyšujú, tak ako to chcete navýšiť aj vy ich práva. A ja tu nie som proti nejakým národnostným menšinám, ja len hovorím to, že slovenský národ ako väčšinový národ vo svojom vlastnom štáte, ktorý je, sa nazýva demokratický a právny podľa ústavy, musí mať predsa rovnaké práva ako akákoľvek národnostná menšina. Nemôžeme im dávať práva, ktoré nemá ani tá väčšina, teda náš vlastný národ, nemôžeme im dávať nejaké vlastné úrady a vlastné zákony. Pán poslanec Cmorej, takisto ste ma nejakým spôsobom nepočúvali, pretože ja som ani raz nehovoril o nejakých rasách, nejakých bielych, čiernych, že by som podľa tohto spôsobu nejako delil slovenských občanov alebo kohokoľvek iného, to ste si, to ste si už vymysleli vy vo vlastnej hlave. A už vôbec neviem, čo v mojom prejave bolo o neznášanlivosti. Môj prejav bol skôr o tom, ako musíme chrániť a ochraňovať a starať sa aj o vlastný národ, nielen o ostatné národnostné menšiny, ostatných občanov Slovenskej republiky. No a, pani Záborská, no, áno, ja s vami súhlasím, treba žiť, treba žiť kresťanstvo, netreba to len deklarovať, ale v tom programovom vyhlásení vlády nenájdeme nič a o tom, ako nič, nič, na čom by, na čom by boli postavené kresťanské hodnoty. Vy tam, naopak, ešte chcete zachovať tie poradné orgány, ja som to už hovoril, ten výbor pre práva gejov, lesieb a tak ďalej. Čiže čo tam je kresťanské? Čím vy budete kresťanským žiť ako vládna koalícia? No a to, že tí otcovia zakladatelia Európskej únie to nepotrebovali deklarovať, no, a hoci, ako tvrdíte, boli kresťania, no zamyslite sa, boli vôbec oni kresťania alebo boli len nejakí stúpenci nejakej, nejakých falošných slobod... (pozn. red.: nezrozumiteľne vyslovené) ideológií? Ďakujem.
Mihál, Jozef, podpredseda vlády a minister práce, sociálnych vecí a rodiny SR (2010-09-07):
Dobre. K tomu, čo sa mení, okrem toho príspevku na povodne, by som rád upriamil vašu pozornosť, vážené pani poslankyne, vážení páni poslanci, napr. na to, že sa mení § 54 zákona o službách zamestnanosti, podľa ktorého doteraz fungovali tzv. sociálne podniky typu Arvik, to je tých osem slávnych pilotných sociálnych podnikov, na ktorých Slovenská republika prerobila vyše 10 mil. eur, tento § 54 meníme a meníme ho práve preto, aby k takýmto nezmyslom nemohlo dochádzať. Ďakujem. (Potlesk.)
Hrnčiar, Andrej, podpredseda NR SR (2018-03-13):
Vyhlasujem všeobecnú rozpravu za skončenú. Chce sa vyjadriť niekto k rozprave? Nikto. Prerušujem rokovanie o tomto bode programu. Pristúpime k druhému čítaniu o vládnom návrhu zákona, ktorým sa mení a dopĺňa zákon č. 570/2005 Z. z. o brannej povinnosti a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 569/2005 Z. z. o alternatívnej službe v čase vojny a vojnového stavu v znení neskorších predpisov . Návrh zákona, vládny návrh zákona je uverejnený ako tlač 799. Spoločná správa výborov má tlač 799a. Nech sa páči, pán minister obrany Peter Gajdoš, máte slovo, aby ste vládny návrh zákona uviedli.
Majorová Garstková, Jana, poslankyňa NR SR (2021-02-25):
Ďakujem pekne za slovo. Pán Mazurek, vy pochádzate z Kežmarského okresu rovnako ako ja. Permanentne sa v médiách opakuje to číslo 11, čo sa týka počtu hospitalizovaných v súčasnosti na COVID. Vy veľmi dobre viete, že pacienti z Kežmarského okresu môžu byť kľudne hospitalizovaní v Starej Ľubovni. Ja osobne poznám ľudí, ktorí boli hospitalizovaní vo Vyšných Hágoch. Do štatistiky sa berú ľudia s trvalým pobytom v okrese Kežmarok a nie len Kežmarčania alebo ľudia, ktorí sa pohybujú priamo v našom okrese. Čiže to číslo, ktoré povedal pán minister, ja považujem za reálne. Čo sa týka celoplošného testovania, tiež mám s tým skúsenosti a dobre viete, napríklad obec Rakúsy, opakuje sa tam celoplošné testovanie, lebo tam veľmi skáču tie čísla. Môj manžel je riaditeľ jednej z fabrík v našom regióne a taktiež na báze potreby, aby mohla táto fabrika fungovať, aby mal zdravých zamestnancov, robia plošné testovanie vo fabrike, pretože tiež im tam čísla skáču a potrebuje mať zdravých zamestnancov. Čiže ja potrebujem, ja považujem za testovanie, za pravidelné testovanie za skutočne potrebné. Takže to je, to je za mňa všetko. Ďakujem pekne.
Blaha, Ľuboš, podpredseda NR SR (2024-04-30):
Ďakujem pekne. Otváram rozpravu. Do rozpravy som dostal osem písomných prihlášok. Ako prvá sa za poslanecký klub Progresívneho Slovenska prihlásila pani poslankyňa Zuzana Števulová. Nech sa páči, pani poslankyňa, máte slovo.
R. Fico, predseda vlády SR: (2008-02-07):
Na dnešnej hodine otázok a na interpeláciách nebude prítomný minister obrany pán Baška, zastupuje ho podpredseda vlády a minister vnútra pán Kaliňák. Ďalej bude neprítomný minister financií pán Počiatek, zastupuje ho minister hospodárstva pán Jahnátek. Prítomný nebude ani minister životného prostredia pán Izák, zastupuje ho minister výstavby a regionálneho rozvoja pán Janušek. Na hodine otázok nebude prítomný ani podpredseda vlády Slovenskej republiky pán Čaplovič, ale jemu nie sú položené žiadne otázky. Pán predseda, som pripravený odpovedať v 15-minútovej lehote na otázky, ktoré mi páni poslanci, pani poslankyne postavili.
Kremský, Peter, poslanec NR SR (2021-06-16):
Ďakujem, pán predsedajúci. Pán Kuffa, vážim si váš súcit s ľuďmi v kolúznej väzbe, aj keď zvyčajne sú to zločinci, ktorí sa tam dostanú. Ale myslím si, že plačete na nesprávnom hrobe. Minister vnútra ťažko môže ovplyvniť podmienky kolúznej väzby, teda nie že ťažko, ale vôbec. A iste viete, kto tu vládol minimálne posledných osem rokov. Bola to vláda SMER-u a jeho spojencov a mali osem rokov na to, aby zmenili úpravu kolúznej väzby. Nikdy sa s tým neobťažovali. Až v momente, keď sa do tej kolúznej väzby dostanú ich kumpáni, tak vtedy začne tu pán Fico roniť krokodílie slzy nad tým, že aké je to hrozné v tej kolúznej väzbe, ako tam ľudí mučia. Doteraz ho to vôbec netrápilo. Len teraz, keď sa asi obáva, že by sa tam dostal aj sám za svoje činy, tak zrazu to začína strašne riešiť. Takže to je prvá vec. A druhá vec, spomínate tu ľudí, ktorí, ktorí slúžili zločinu, a vyčítate nám, že prečo nie sú vymenení. Ale keď sme tu prijímali pred rokom zákon, ktorý mal umožniť, aby vôbec napríklad minister financií mohol odvolať šéfa Finančnej správy, šéfa Kriminálneho úradu Finančnej správy, ktorí boli dosadení 
SMER-om a boli to ľudia, ktorí dnes vypovedajú o svojich zločincoch, o svojej spolupráci s mafiou, tak ste tu kričali na nás, že aký, aký, aká totalita to je, ako meníme demokraciu na totalitu. Dnes bol odvolaný pán Szabó z pozície šéfa inšpekčnej služby len preto, že už je vo väzbe a je obvinený zo zločinov. Ak by to urobil minister vnútra pred mesiacom, tak by ste tu všetci kričali, ako potláča demokraciu, ako ohrozuje nezávislosť Policajného zboru. Takže, prosím vás, pozrite sa trošku aj do zrkadla, pretože toto sú veci, ktoré vy sami ste kritizovali, keď sme ich robili.
Hrnčiar, Andrej, podpredseda NR SR (2019-06-24):
Vyhlasujem všeobecnú rozpravu za skončenú. Záverečné slovo, nech sa páči.
Hrnčiar, Andrej, podpredseda NR SR (2018-06-13):
Posledným vystupujúcim v rozprave je pán poslanec Kéry.
Pčolinský, Peter, podpredseda NR SR (2022-10-20):
Ďakujem pekne. Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Nikto. Uzatváram možnosť, ale o slovo požiadala ešte pani navrhovateľka. Nech sa páči.
Ledecký, Vladimír, poslanec NR SR (2022-11-09):
Pán predseda, dajte, prosím, hlasovať o vrátenom zákone ako o celku bez odporúčania gestorského výboru.
Danko, Andrej, predseda NR SR (2019-06-25):
S reakciou pani poslankyňa Grausová.
Bugár, Béla, poslanec NR SR (2014-09-23):
Ďakujem, pán predseda. Nakoľko ste tu neboli, tak, samozrejme, reagujem na pána poslanca Blahu. Pán poslanec, musel som sa prekonať, aby som na vás vôbec reagoval. Viete, musím si vyprosiť v mene opozície, aby ste nás poučovali. A čo je ešte horšie, chcem sa opýtať, či ste vôbec príčetný, keď tvrdíte, že opozícia chce vojnu, že na to sú paragrafy. Ak si to myslíte, tak konajte! Je to vaša psia povinnosť. Ak niekto nadŕža vojnovému konfliktu, tak ste to vy. Viete, čo ste povedali, že Rusko reagovalo len na Majdan. Anexiou Krymu? Je to absolútne v poriadku, si myslíte? Viete, o čom je rokovanie dnešné aj piatočné rokovanie? O tom, že ministerstvo zahraničných vecí, ale aj pán minister Lajčák má podobný názor na ukrajinsko-ruský konflikt ako opozícia. Len váš predseda premiér Fico má absolútne iný názor, o tom tu rokujeme, o ničom inom, a rokujeme o tom, že ministerstvo zahraničných vecí, samozrejme, aj s predsedami dotyčných výborov prerokovalo a navrhlo nejaké uznesenie, ktoré ste potom vy na výbore zmenili. Zmenili ste to k horšiemu, o tom my rokujeme a nie o vašich výmysloch.
Šeliga, Juraj, podpredseda NR SR (2020-11-04):
Ako ďalší v rozprave, pán poslanec Marcinčin, nech sa páči.
Martinák, Ľuboš, poslanec NR SR (2010-12-14):
Pán predsedajúci, v rozprave nikto nevystúpil, a preto dajte hlasovať o tom, že Národná rada Slovenskej republiky sa uzniesla prerokovať predložený vládny návrh zákona v druhom čítaní.
Matovič, Igor, podpredseda vlády a minister financií SR (2021-12-07):
Ďakujem veľmi pekne. Návrh rozpočtu Eximbanky na rok ´22 sa predkladá na schválenie Národnej rade v zmysle § 6 ods. 6, § 31 ods. 1 zákona č. 80/1997. Vzhľadom na zmenu globálnej situácie v dôsledku koronakrízy je návrh rozpočtu Eximbanky založený na priorite pokračujúcej podpory exportu slovenských podnikateľských subjektov s dôrazom na sektor malých a stredných podnikov s prihliadnutím na dôslednú mitigáciu kreditných a poistných rizík. V oblasti bankových aktív sa bude Eximbanka v roku ´22 zameriavať hlavne na poskytovanie produktov, ktoré priamo podporujú zamestnanosť na Slovensku. Eximbanka sa v uplynulom období plne angažovala v troch formách štátnej pomoci slovenským podnikateľom za účelom preklenutia koronakrízy. Prvou bola schéma pomoci de minimis na podporu udržania prevádzky a zamestnanosti malých a stredných podnikov. Cez uvedenú pomoc slovenskí vývozcovia vyčerpali v roku 2020 priame úvery v celkom objeme 30 mil. eur, ktorý predstavoval maximálny objem definovaný schémou de minimis pre Eximbanku Slovenskej republiky. Ďalej sa Eximbanka podieľa na riešení dôsledkov koronakrízy aj v rámci schémy štátnej pomoci na podporou naplnenia vyššej úrovne potrieb likvidity štátnymi zdrojmi v súvislosti s nákazou COVID-19 prostredníctvom antikorona záruk. Eximbanka ako poskytovateľ v rámci vyššie uvedenej schémy vytvorila, uzatvorila zmluvy so siedmimi komerčnými bankami. A v období od júna 2020 do septembra 2021 poskytla záruky za úvery v celkovom objeme 44,9 mil. eur. Treťou formou štátnej pomoci, v ktorej sa Eximbanka angažuje, je poistenie krátkodobých neobchodovateľných rizík. Za roky ´18 až ´22 Eximbanka očakáva dosiahnutie prevádzkového zisku pred oprávnenými položkami a rezervami v celkovom objeme 61 mil. eur. Efektívne hospodárenie v roku vytvára pre Eximbanku priestor pre ďalšiu tvorbu opravných položiek a rezerv. Eximbanka tak v rokoch ´18 – ´22 vytvorí rezervy na krytie budúcich rizík v celkovej výške 50 mil. eur. Súčasťou prerozdelenia disponibilného zisku za rok ´22 bude aj návrh na odvod do štátneho rozpočtu v predpokladanej výške 250-tisíc eur. Eximbanka je pripravená aj napriek zložitej situácii, globálnej situácii vynaložiť maximálne úsilie na splnenie svojich ambicióznych rozpočtových cieľov v roku ´22. Ďakujem za pozornosť.
Jurinová, Erika, podpredsedníčka NR SR (2014-11-10):
Pán poslanec Brocka.
Dostál, Ondrej, poslanec NR SR (2020-04-02):
Ďakujem všetkým kolegom za reakcie. Teda začnem od konca. Pán poslanec Vetrák, no, tak ak s tým nebude spokojná väčšina, tak to neschválime. Tak to je dosť logické, že by sme sa mali snažiť hľadať také riešenie, s ktorým bude spokojná väčšina. Pán poslanec Taraba, no ja som hovoril o dobrom úmysle preto, lebo tu zaznelo, zaznela argumentácia dobrým úmyslom, a ja súhlasím s tým, že, že bez ohľadu na úmysel máme sa pozerať na znenie zákona, na jeho možné, možné riziká. Ja som iba chcel povedať preto, aby bolo jasné, že ja neupodozrievam ani, ani, ani iniciátorov toho, ani, ani navrhovateľa, ani tých, čo tu obhajujú ten systém per rollam, že by to oni robili preto, aby to nejako, nejako mohli, mohli zneužiť. Ale chcú vyriešiť problém a len upozorňujem na to, že to vytvára riziká, ktoré niektorí iní, ktorí nebudú konať v dobrom úmysle, zneužiť môžu a mali by sme s tým počítať. A ďakujem pánu poslancovi Mizíkovi, že tu predviedol, že ak ako sa môže argumentovať aj spochybňovaním dobrého úmyslu. Lebo my sme tu minulý týždeň hovorili o zákone, ktorý mal pomôcť lokalizovať ľudí prostredníctvom mobilných telefónov v záujme ochrany verejného zdravia, no a on tu zopakoval to, že je, že to bol zákon o špehovaní. No tak keď poviem, že je to zákon o špehovaní, tak spochybňujem dobrý úmysel miesto toho, aby som sa vecne zaoberal tým, čo je v tom zákone, aké sú riziká, ako tie riziká prípadne obmedziť. Pán poslanec Ferenčák, ja rozumiem, že vy ste vystúpili, aby zaznel apel zo strany ZMOS-u, ja som zase vystúpil, aby zaznel apel zo strany ZOMOS-u, je legitímne, keď tu zaznie hlas starostov, ale rovnako legitímne je, keď tu zaznie hlas aj zo strany komunálnych poslancov alebo občianskej verejnosti.
Grendel, Gábor, podpredseda NR SR (2020-09-23):
(Zaznievanie gongu.) Panie poslankyne, páni poslanci, pokračovať budeme v rokovaní v návrhu účtovnej závierky Sociálnej poisťovne za rok 2019 (tlač 92). Do rozpravy je ústne prihlásený ako jediný pán poslanec Richter, ktorému odovzdávam slovo. Nech sa páči, pán poslanec.
P. Hrušovský, podpredseda NR SR: (2001-09-06):
Nech sa páči, pán poslanec Kužma.
Laššáková, Jana, podpredsedníčka NR SR (2014-10-22):
Ďakujem pekne, pán spravodajca. Zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa hlási niekto do rozpravy ústne. Nie je tomu tak. Vyhlasujem rozpravu za skončenú. Pán minister nemá k čomu zaujať stanovisko a ani spravodajca. Prerušujem rokovanie o tomto bode programu. Budeme pokračovať druhým čítaním o vládnom návrhu zákona o dani z motorových vozidiel a o zmene a doplnení niektorých zákonov . Vládny návrh zákona je pod tlačou 1122, spoločná správa výborov má tlač 1122a. Pán podpredseda vlády, poprosím vás, aby ste návrh uviedli.
Bugár, Béla, podpredseda NR SR (2017-12-06):
Na vystúpenie pána poslanca (pozn. red.: správne „ministra“) s faktickými traja. Končím možnosť sa prihlásiť. Pani poslankyňa Zemanová.
Kočiš, Eduard, poslanec NR SR (2021-02-03):
Ďakujem pekne za slovo, pán predsedajúci. Naša mediálna hviezda Herr Matovič je jasným dôkazom neschopnosti tejto vlády, ktorá kde vojde a kam pôjde, urobí Slovenskej republike len obrovskú hanbu. A ako vravia občania nášho štátu, ktorí si naozaj veľa pamätajú, mali sme tu už kadekoho, kadečo a všeličo, ale takéto čudo sme tu ešte naozaj nemali. Áno, emócia 29. februára rozhodla, že dostala táto vláda veľmi silný mandát, ale občania, ktorí volili emóciou, už takúto chybu nikdy nespravia a aj tí, ktorí sa sväto-sväte za tohto poloblázna, ktorý je na čele štátu, bili, sa už teraz k nemu nepriznávajú, pretože je to hanba. Neschopnosť ministrov, vytváranie nových ministerstiev, nových úradov. Prečo? Pretože ste iní a všetko budete robiť inak ako všetky zlé predošlé skorumpované vlády, ktoré tu neustále desať mesiacov kritizujete. Riadenie štátu cez facebook, detinské a infantilné správanie, neuveriteľne hlúpe opatrenia a nariadenia, ktoré sú už na smiech celému národu. Toto je v skratke Igor Matovič, predseda vlády Slovenskej republiky. Obmedzovanie osobnej slobody sa stalo už vačou, vašou pracovnou metódou, ktorú používate na zastrašovanie všetkých ľudí, ktorí nesúhlasia s týmto chorým systémom, ktorý tuná nastavila táto vláda pod vedením tohto trnavského génia. Čo však je už úplne tragikomické, je to, že za túto tragédiu sú zodpovední občania, ktorí túto vládu volili. Ale verím, že vy ako poslanci vládnej koalície sa raz budete pred týmito ľuďmi, ktorých ste, od ktorých ste vlastne mandát dostali, budete sa im raz pozerať do očí a priznať to, že táto vláda je to najneschopnejšie, čo nás kedy v histórii Slovenskej republiky postretlo.
Grendel, Gábor, podpredseda NR SR (2022-06-22):
S ďalšou faktickou poznámkou pán poslanec Ondrej Ďurica.
Jurinová, Erika, podpredsedníčka NR SR (2014-01-29):
Poprosím pána poslanca Pavla Hrušovského, ktorý za klub KDH prednáša, teda nech sa páči.
Danko, Andrej, podpredseda NR SR (2024-05-02):
Pani poslankyňa Záborská.
Číž, Miroslav, poslanec NR SR (2010-11-03):
Ďakujem pekne za slovo. Vážený pán poslanec Marcinčin, nechcel som sa zúčastniť na tejto diskusii, lebo takáto diskusia znamená vlastne legitimizáciu tejto témy, a odpustí mi pán predseda, že toto považujem za trápne divadlo vaše a vašej družiny. Skúsim povedať prečo. Pán Marcinčin, mohli by ste potom v odpovedi mi odpovedať, že kde existuje štát s 19-percentnou daňou, ktorý nemá daň z dividend, ktorý nemá daň z predaja nehnuteľností, ktorý nemá daň z dedičstva, a pri týchto 19 % má vyrovnaný rozpočet? Keby ste boli taký láskavý, že by ste mi povedali, že kde takýto štát funguje. Totálne poddimenzovaný štát daňovo, ako je Slovensko, bude mať vždy obrovské problémy a bude mať veľmi ťažkú úlohu pri tom, ako zachovať nízkodeficitné hospodárstvo. To je elementárna a zásadná vec. Už tu bol, pán predseda Sulík, v tejto súvislosti vás oslovím, vám podobný, rovnako sociálne vybavený pán Rusko. Jeho prvé aktivity boli, že teda najväčší problém... (Prerušenie vystúpenia predsedajúcim.)
Pellegrini, Peter, predseda NR SR (2024-02-01):
Ďalší v rozprave vystúpi pán poslanec Igor Matovič. Nech sa páči, máte slovo, pán poslanec.
Pčolinský, Peter, podpredseda NR SR (2023-05-09):
Vážené pani poslankyne, vážení páni poslanci, utíšte sa, klub OĽANO prosím, aby rokoval v zadnej časti, demokratov prosím, aby sa tu neprekrikovali. Páni poslanci z klubu OĽANO, poprosím trošku tichšie, usaďte sa a budeme pokračovať čítaním pozmeňovacieho návrhu pána poslanca Šíbla. Pán poslanec, nech sa páči. (Pokračovanie rokovania o návrhu poslancov Národnej rady Slovenskej republiky Jaroslava Karahutu, Jozefa Lukáča a Miloša Svrčeka na vydanie zákona o zmene a doplnení niektorých zákonov v oblasti ochrany životného prostredia v súvislosti s reformou stavebnej legislatívy , tlač 1505.)
Mezenská, Helena, poslankyňa NR SR (2013-12-18):
Vážená pani predsedajúca, vážení páni poslanci, pani poslankyne, Výbor Národnej rady Slovenskej republiky pre hospodárske záležitosti ma uznesením č. 252 určil ako spravodajkyňu k návrhu zákona Miroslava Kadúca na vydanie zákona, ktorým sa mení a dopĺňa zákon č. 108/2000 Z. z. o ochrane spotrebiteľa pri podomovom predaji a zásielkovom predaji v znení neskorších predpisov a ktorým sa dopĺňa zákon č. 147/2001 Z. z. o reklame a o zmene a doplnení niektorých zákonov v znení neskorších predpisov. Podľa § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa po formálno-právnej stránke náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu ako o cieli predloženého návrhu, tak aj o súlade s Ústavou Slovenskej republiky a ostatnými všeobecne záväznými právnymi predpismi, ako aj medzinárodnými zmluvami, ktorými je Slovenská republika viazaná. Osobitná časť dôvodovej správy obsahuje odôvodnenie jednotlivých ustanovení návrhu. Súčasťou je i doložka vybraných vplyvov a doložka zlučiteľnosti s právom Európskej únie. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady z 8. novembra 2013 č. 761 a podľa § 71 rokovacieho poriadku navrhujem, aby návrh zákona prerokovali tieto výbory: ústavnoprávny výbor, výbor pre hospodárske záležitosti, a teda výbor pre hospodárske záležitosti. Za gestorský výbor navrhujem výbor pre hospodárske záležitosti, pritom odporúčam, aby výbory uvedený predmetný návrh zákona prerokovali v druhom čítaní vo výboroch do 30 dní a v gestorskom výbore do 32 dní od prerokovania v Národnej rade Slovenskej republiky v prvom čítaní. Pani predsedajúca, prosím, otvorte všeobecnú rozpravu.
Paška, Pavol, predseda NR SR (2012-09-11):
Hlasujeme o návrhu pána poslanca Beblavého z rozpravy. (Hlasovanie.) 146 prítomných, 59 za, 84 proti, 3 sa zdržali. Návrh sme neschválili.
Zmajkovičová, Renáta, podpredsedníčka NR SR (2014-09-19):
Ďakujem. Otváram rozpravu. Do rozpravy som nedostala žiadnu písomnú prihlášku. Pýtam sa, či sa niekto chce prihlásiť do rozpravy ústne. Nie. Ukončujem možnosť prihlásiť sa do rozpravy ústne a prerušujem rokovanie a vyhlasujem rozpravu za skončenú a prerušujem rokovanie o tomto bode programu. Nasledujúcom bodom programu je druhé čítanie o návrhu na vyslovenie súhlasu Národnej rady Slovenskej republiky s Dohodou o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Moldavskou republikou na strane druhej . Návrh vlády má tlač 1130 a spoločná správa výborov má tlač 1130a. Pán podpredseda vlády, nech sa páči, ujmite sa slova a odôvodnite návrh.
Bugár, Béla, podpredseda NR SR (2019-09-17):
Prezentujme sa a hlasujme o skrátení lehoty. (Hlasovanie.) Prítomných 139, za 75, proti 45, zdržalo sa 19 poslancov. Lehotu sme skrátili. Nech sa páči.
Glváč, Martin, minister obrany SR (2013-03-14):
Ďakujem veľmi pekne. Možno len v krátkosti. K poďakovaniu. Ďakujem veľmi. Vrátim sa trošku ku konkrétnostiam, ktoré vyšli od pána môjho kolegu, ktorý bol predo mnou ministrom obrany. Vie to a vrátil sa k niektorým témam. A je to sociálny systém, ktorý bol dlhodobo neriešený. Ale netvárme sa, že tento sociálny systém sme nejakým spôsobom nabúrali my teraz. Vieme, čo to stojí. A nerobme, páni a dámy, z toho politiku. A vojaci s tým nemajú problém. Ja som spolu s ministrom vnútra Kaliňákom obišiel desiatky stretnutí. A tento model sme my dohodli spolu s vojakmi, s aktívnymi vojakmi, s dôchodcami. Oni sú s navrhovaným modelom, ktorý je momentálne tuná v parlamente, spokojní. To nie je, že sme si ho vymysleli na ministerstve a my im teraz niečo tlačíme. Oni si uvedomili, že sociálny systém a osobitný účet by mohol padnúť. A konsenzuálne sme prišli k takémuto riešeniu. Môžete si tu rozprávať, čo chcete, proste 120 mil. eur ročne v tejto forme nemáme. A proste oni vedia, že o dva o tri roky by nebolo nič. To je jedna poznámka. Druhé. Vieme, aký je rozpočet, Biela kniha, áno, môžeme o nej debatovať, máte ju všetci, ale to je tak isto 20-ročný proces a máme dnes najnižší rozpočet, ako ste, pán kolega, správne podotkli pred asi dvomi týždňami, ale keď ideme čokoľvek kúpiť, tak vy ako bývalý minister obrany poviete, to sú vyhodené peniaze. To ste radšej mohli dať učiteľom. Ale ja som minister obrany. A v tomto prípade musím povedať, že ma musí zaujímať ten rezort. A bez ohľadu na to, čo budete tu rozprávať, budem kupovať a budem robiť výzbroj. A moje plány, ktoré sú, sú reálne. A toto je výsledok, aj napríklad ten príspevok, ktorý máme. A poviem vám, pred rokom mi každý povedal, obrana nemôže čerpať eurofondy. Smiali sa mi, nikdy nečerpali, no vidíte, dnes máme na ministerstve životného prostredia ešte zo starého programovacieho obdobia 11 mil. eur, plus tento príspevok, ktorý sme naozaj vyrokovávali dlhodobo. A mohli sme pred pol rokom povedať, že, áno, tak však my tam teda pôjdeme, však sú to naše národné ciele. Nie, veľmi korektne sme sa bavili, korektne sme sa dohodli, 20 mil., dámy a páni, plus 11 mil. je 31 mil. eur, ktoré sme z mimorozpočtových zdrojov doniesli do rezortu obrany a do štátu. Čo pri 7,5 keď je 0,1 %, tak máme o 0,4 vyšší rozpočet. A nie je to z peňazí daňových poplatníkov. Len na margo tohto, národné spôsobilosti, národné ciele máme mať k 1. 1. 2018, zaplatíme ich z cudzích peňazí. Súhlasím aj na základe toho, že naši vojaci sú tak hodnotení, ako všetci hovoríme. Toto boli také možno konkrétnosti a vhľad politiky. Ale čo chcem povedať na záver. Ďakujem všetkým aj kolegom, ktorí sa venujú obrane. Ďakujem, že takto pristupujete k požiadavke zahraničných partnerov. A ďakujem, že dnes za tento návrh zahlasujete. Naozaj si to vážim či ja, ale v prvom rade naši zahraniční spojenci. A som veľmi rád, že ste takto pristúpili k tomuto materiálu. Ďakujem veľmi pekne.
Mičovský, Ján, poslanec NR SR (2021-11-05):
Ďakujem. Ďakujem aj za túto poznámku. Pridávam sa k nej. A ďakujem aj pánovi poslancovi a predsedovi Karahutovi za tú analógiu o tom dome a postupnosti jeho budovania. V tejto súvislosti chcem upozorniť, že my to máme síce nie takto analogicky a vzletne, ale veľmi vecne napísané vo vládnom programe, presne tento dom, ako máme stavať. Hovorí sa tam veľmi jasne o zásadnej revízii chránených území. O tom, že následne všetky spory, ktoré pri takejto revízii môžu vzniknúť a vznikajú, sa budú riešiť spoločne s lesníkmi, ochranármi, ekológmi, ekonómami a krajinármi, a že je potrebný takisto aj spoločný zákon o ochrane prírody a lesa. A vlastne to evokuje a vedie k tomu, čo tu stále opakujem a opakujem to viac, ako trvá doterajšie volebné obdobie, že máme tu jasné riešenie. Riešenie, ktoré pozerá dopredu a ktoré treba personifikovať, kto je dneska kde a treba sa pozerať na krajinu a jej potreby. Spoločné spravovanie všetkých lesov na Slovensku, chránených aj nechránených, štátnych aj neštátnych pod rezortom životného prostredia má absolútnu logiku. Keď sme povedali, že hodnota lesov je 50 miliárd v dreve a 500 miliárd v ich ekologických funkciách, tak to je povinná vstupenka lesnej krajiny do rezortu životného prostredia. Nie kvôli tomuto zápasu, ale kvôli tomu, že práve takéto spoločné spravovanie bude mať za dôsledok to, že budeme schopní veľmi jasne tieto problémy riešiť. Už to nebude súboj, ale bude to symbióza. Symbióza pre človeka, ktorý žije v krajine a ktorý keď bude robiť prírode blízkym spôsobom v lesoch, čo je alfa a omega 21. storočia pre lesníctvo, tak verte tomu, že to prinesie prosperitu jeho krajine, bezpečnosť jeho vidieckej krajine a príspevok veľmi výrazný k jeho zárobkovým možnostiam... (Prerušenie vystúpenia časomerom.)
R. Kaliňák, podpredseda vlády a minister vnútra SR: (2010-03-02):
... ako je napríklad zbrane, hlavné časti, súčasti a podobne. Dopĺňajú sa aj nové pojmy, napríklad napodobenina zbrane a replika zbrane. Zároveň dochádza k rozšíreniu druhov zbraní definovaných v jednotlivých kategóriách. Na základe smernice sa ďalej ustanovuje zákaz pre držiteľa zbrojného preukazu zaobstarávať si zbrane alebo strelivo prostredníctvom zmluvy na diaľku, napríklad cez internet. Držiteľ zbrojnej licencie bude môcť uzatvárať takúto zmluvu len s iným podnikateľom. Obdobie vedenia evidencie o zbraniach sa v súlade so smernicou predlžuje na 20 rokov. Návrh zákona výbory Národnej rady odporučili schváliť. Z uznesenia výborov vyplynulo deväť pozmeňujúcich a doplňujúcich návrhov, ktoré odporúčam schváliť tak, ako to navrhuje gestorský výbor v spoločnej správe. Dovoľujem si vás, vážené dámy a páni, požiadať o schválenie predloženého návrhu zákona. Ďakujem pekne.
Malatinec, Roman, poslanec NR SR (2023-12-20):
Pán predsedajúci, dajte hlasovať o návrhu zákona ako o celku bez odporúčania gestorského výboru.
Sulík, Richard, predseda NR SR (2011-05-24):
Prosím, hlasujte teraz. (Hlasovanie.) Z prítomných 148 poslancov hlasovalo za 118, proti 1, zdržalo sa 25 , nehlasovali 4. Národná rada sa uzniesla, že tento návrh zákona prerokuje v druhom čítaní. Nech sa páči, pokračujte.
Hort, Milan, podpredseda NR SR (2011-05-18):
Pani poslankyňa si vašu reakciu nevypočula, len som chcel konštatovať. Pani poslankyňa Rosová bola posledná, ktorá vystúpila v rozprave k tomuto bodu, preto uzatváram alebo vyhlasujem rozpravu za skončenú. Pýtam sa teraz navrhovateľa, pána podpredsedu vlády, či chce zaujať stanovisko k rozprave v záverečnom slove. Nech sa páči.
Kaník, Ľudovít, poslanec NR SR (2015-04-15):
Až sa čudujem predrečníkom, že vôbec sa namáhajú vyvracať klamstvá, ktoré tu zazneli a zaznievajú, pretože o pánovi ministrovi je známe, že používa klamstvo veľmi zručne, pôvabne, šarmantne, ale brutálne. Toto, čo ste dneska sa rozhodli urobiť, odvolanie podpredsedu parlamentu, považujem za čistý akt zúfalstva, čistý akt zúfalstva, ktorý je len dokladom toho, že vám tečie do topánok. Tá atmosfére je veľmi podobná atmosfére pred prezidentskými voľbami, kedy ste vymýšľali, robili hocičo, len aby ste na seba upútali pozornosť, zlepšili si imidž, scientológia, zrazu ste chceli naprávať súdnictvo, no proste chaotické, nezmyselné kroky, dneska ste vyšli s touto kartou a dopadnete veľmi podobne. Kopete ako kôň, kopete ako kôň, myslím SMER, ako zdochýnajúci kôň, pretože cítite (reakcie z pléna), cítite, že ľudia vám prišli na to, ako ich klamete, zavádzate, okrádate. Jedná veta sa mi veľmi páčila (reakcie z pléna) a tá je stopercentne pravdivá; jak neradi počúvajú tú pravdu, pán minister, jak neradi, (ruch v sále), jak chcú prekričať to, čo hovorím. Veľmi presne ste povedali, že viete dobre robiť odpočty, áno, viete, do daňových rajov a schránkových firiem ste už toľko odpočítali, už niekoľko stoviek miliónov z tejto krajiny ste odpočítali do vašich schránok v rôznych daňových rajoch a chcete v tom pokračovať ďalej. Chcete v tom pokračovať ďalej, preto dneska to celé teátro, aby sa vykradnutie Váhostavu mohlo dokonať, okradnutie živnostníkov, podnikateľov, ktorých, ako ste sa hrdo pochválili, žmýkate na daniach, že ste ich vyžmýkali tak dokonale, že ste ich zodrali z kože. Nikdy v živote tak nevzrástli odvody a dane, ako za vašej vlády. Politická zodpovednosť? Len keď ste mali plné gate... (Prerušenie vystúpenia časomerom.)
Zmajkovičová, Renáta, podpredsedníčka NR SR (2013-02-06):
Pán poslanec Fecko.
J. Mikuš, poslanec: (2003-12-10):
V našich podmienkach sa natíska otázka: Ktorý deficit je pre predkladateľa štátneho rozpočtu prioritný? Deficit v myslení alebo deficit fiškálny? Podľa predloženého návrhu je zrejmé, že fiškálny deficit je v tomto prípade na druhom mieste. Jednoznačne prevláda deficit v myslení, inak by predsa nebolo možné v rozpočtových kapitolách doslova žonglovať ako s loptičkami pri zachovaní výšky deficitu. Ak by neabsentoval deficit v myslení, minister financií by nemusel chodiť na stretnutie do Častej-Papierničky, aby tam s pomocou koaličných partnerov našiel tých 850 miliónov, ktoré mohol nájsť aj sám pri zostavovaní návrhu štátneho rozpočtu pre rok 2004. Čo je však horšie, ani tých 850 miliónov nevyrieši to podstatné, sociálny deficit. A práve pre asociálnosť budúcoročného štátneho rozpočtu nemôže opozícia podporiť jeho návrh. Či tak urobí celá koalícia, to ukáže záverečné hlasovanie. Ešte sa vrátim ku koaličnému stretnutiu v Častej-Papierničke. Zaujímalo by ma, či popri náročných rokovaniach o rozpočte a hľadaní 850 miliónov si poslanci a členovia vlády našli čas na to, aby zistili, že čoraz častejším javom je v podstate hustý dym, ktorý stúpa z našich komínov hlavne v podhorských oblastiach. Nie je to dym, samozrejme, z plynových kúrení, ktoré väčšina obyvateľstva má už nainštalované, ale je to dym z kúrenia drevom, ku ktorému sa opäť vracajú. Nie dobrovoľný, núti ich k tomu zvýšenie cien plynu v priemere o 28 %, pre tých, ktorí ho využívajú na kúrenie, zhruba o 40 %, k tomu 19 % DPH. Mnohí sú vlastníkmi časti lesov a nie je pre nich problém získať povolenie na výrub suchárov, či vyčistenie lesa a tak znova oprášili svoje odložené pece na tuhé palivo a prispôsobujú sa dobe. To nielen z oblasti Karpát, Liptova, Oravy, Kysúc, ale aj v ostatných podhorských oblastiach Slovenska. Ako člena výboru pre životné prostredie ma síce môže tešiť tá skutočnosť, že teda lesy budú od kalamitných, od dreva a ostatného porastu vyčistené, ale nemyslíte si, že to je nie krok dopredu, ale skôr dva kroky dozadu? Ďakujem vám za pozornosť. (Potlesk.)
Laššáková, Jana, podpredsedníčka NR SR (2015-02-10):
Pán poslanec Fedor, nech sa páči.
Petrík, Simona, poslankyňa NR SR (2019-06-26):
Ďakujem pekne, pán predsedajúci. V rozprave vystúpil opäť pán poslanec Ondrej Dostál. Pán predsedajúci, dajte, prosím, hlasovať o tom, že Národná rada Slovenskej republiky sa uzniesla v súlade s § 73 ods.3 písm. c) zákona o rokovacom poriadku prerokovať predložený návrh zákona v druhom čítaní.